**ΜΑΓΕΥΤΙΚΗ ΣΙΚΕΛΙΑ -MAGNA GRECIA**

**6 ΗΜΕΡΕΣ**

**ΤΩΡΑ ΠΙΟ ΚΟΝΤΑ ΣΑΣ ΑΠΟ ΠΟΤΕ, ΜΕ ΤΙΣ ΠΤΗΣΕΙΣ ΤΗΣ AEGEAN AIRLINES**

4 Μοναδικές αναχωρήσεις στην <καρδιά> του καλοκαιριού, αξιοποιώντας τις πτήσεις της AEGEAN AIRLINES για να απολαύσετε το μεγαλύτερο νησί της Μεσογείου, τη Σικελία! Στο πρόγραμμα αυτό θάλασσα, ήλιος και Ιστορία γίνονται ένα! Η Σικελία φημίζεται για την ιστορία της, τη σμαραγδένια ακτογραμμή της, τα γραφικά χωριουδάκια και τις πανέμορφες πόλεις της, καθώς και για τη γευστική κουζίνα της. Κλείστε τώρα θέση και απολαύστε την Κατάνια με την  καπνισμένη Αίτνα, τις Ιστορικές Συρακούσες, την Κεφαλού, την πρωτεύουσα της Σικελίας, το Παλέρμο και τον αστραφτερό Κόλπο Καστελαμάρε.

Αποκλειστικό πρόγραμμα που δεν πρέπει να χάσετε!

* ΑΠΕΥΘΕΙΑΣ ΕΓΓΥΗΜΕΝΕΣ ΠΤΗΣΕΙΣ THΣ AEGEAN AIRLINES ΠΡΟΣ ΚΑΤΑΝΙΑ
* ΔΙΑΜΟΝΗ ΣΕ ΕΠΙΛΕΓΜΕΝΑ ΞΕΝΟΔΟΧΕΙΑ 4\*
* ΠΟΛΥΤΕΛΗ ΛΕΩΦΟΡΕΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ, ΕΞΑΣΦΑΛΙΖΟΝΤΑΣ ΤΙΣ ΚΑΛΥΤΕΡΕΣ ΣΥΝΘΗΚΕΣ ΓΙΑ ΤΟ ΤΑΞΙΔΙ ΣΑΣ
* ΕΜΠΕΙΡΟΣ ΑΡΧΗΓΟΣ – ΣΥΝΟΔΟΣ, ΓΝΩΣΤΗΣ ΤΗΣ ΙΣΤΟΡΙΑΣ ΚΑΙ ΚΟΥΛΤΟΥΡΑΣ ΤΟΥ ΝΗΣΙΟΥ
* ΟΛΟΚΛΗΡΩΜΕΝΟ ΠΡΟΓΡΑΜΜΑ ΞΕΝΑΓΗΣΕΩΝ
* ΓΝΩΡΙΜΙΑ ΜΕ ΤΟ ΕΛΛΗΝΙΚΟ ΣΤΟΙΧΕΙΟ
* ΑΝΑΛΥΤΙΚΗ ΕΝΗΜΕΡΩΣΗ ΓΙΑ ΟΤΙ ΠΡΕΠΕΙ ΝΑ ΓΝΩΡΙΣΕΤΕ ΓΙΑ ΤΟ ΤΑΞΙΔΙ
* ΤΑΞΙΔΙΩΤΙΚΗ ΑΣΦΑΛΙΣΗ
* ΝΑ <ΒΓΑΛΕΤΕ> ΦΩΤΟΓΡΑΦΙΕΣ ΣΤΟ ΜΟΝΡΕΑΛΕ
* ΝΑ ΚΑΝΕΤΕ ΒΟΛΤΑ ΣΤΗ ΝΥΧΤΕΡΙΝΗ ΚΑΤΑΝΙΑ
* ΝΑ ΔΟΚΙΜΑΣΕΤΕ ΑΥΘΕΝΤΙΚEΣ ΣΙΚΕΛΙΑΝΕΣ ΓΕΥΣΕIΣ
* ΝΑ ΠΡΑΓΜΑΤΟΠΟΙΗΣΕΤΕ ΒΟΛΤΑ ΣΤΗΝ ΤΑΟΡΜΙΝΑ

**1η ημέρα: Πτήση για Κατάνια, Πρώτη γνωριμία**

Συγκέντρωση στο αεροδρόμιο « ΜΑΚΕΔΟΝΙΑ », έλεγχος και πτήση για το μεγαλύτερο νησί της Μεσογείου, τη Σικελία. Άφιξη στην Κατάνια και μετά την παραλαβή των αποσκευών θα συναντήσουμε τον αρχηγό της εκδρομής, που είναι απόλυτος γνώστης της ιστορίας και κουλτούρας της περιοχής. Στη διαδρομή μας προς το κέντρο της πόλης θα αρχίσουμε να νοιώθουμε τη Σικελιανή αύρα. Μεταφορά και τακτοποίηση στο ξενοδοχείο μας. Ελεύθερος χρόνος για να νοιώσετε την αύρα αυτού του σημαντικού λιμανιού. Η πόλη που βρίσκεται ανάμεσα στο Ιόνιο Πέλαγος και την Αίτνα, διαμορφώθηκε από τη λάβα του ηφαιστείου και ξαναγεννήθηκε μετά από έναν καταστροφικό σεισμό το 1693.

**2η ημέρα:**  **Κατάνια - Συρακούσες Περιήγηση πόλης**

Πρόγευμα και ξεκινάμε να δούμε τα αξιοθέατα της Κατάνια με την Piazza Duomo και τον  όμορφο καθεδρικό ναό της Αγίας Αγκάθας που χρονολογείται από το 1711. Στο κέντρο της πλατείας ο μαύρος ελέφαντας στην περίτεχνη Κρήνη ονομάζεται Liotru και θεωρείται το έμβλημα της πόλης ενώ υπό τη μουσουλμανική κυριαρχία , η πόλη ήταν γνωστή ως Balad-el-fil που σημαίνει «πόλη του ελέφαντα». Θα δούμε  το Teatro Massimo Bellini και θα περπατήσουμε στην  κεντρική Via Etnea με τα ακριβά καταστήματα η οποία διασχίζει το πιο μεγάλο μέρος της πόλης, από το βορά μέχρι το νότο, και καταλήγει στους πρόποδες της Αίτνας που το 1669 την κατέστρεψε σχεδόν ολοκληρωτικά. Θα ανηφορίσουμε προς την Piazza Stesicoro με το ρωμαϊκό αμφιθέατρο ως το Castello Ursinο του 13ου αι. το οποίο στεγάζει το μουσείο Civico, ένα μουσείο με συλλογή ιστορικών όπλων, γλυπτών και έργων τέχνης. Στη συνέχεια θα έχουμε ελεύθερο χρόνο στο κέντρο της πόλης. Για όσους επιθυμούν προτείνουμε μια υπέροχη εκδρομή στην αρχαία πόλη των Συρακουσών  που έχει ιστορία σχεδόν 3.000 ετών και έχει εξελιχθεί σε δημοφιλή ταξιδιωτικό προορισμό. Οι πρώτοι κάτοικοι προέρχονταν από την Αρχαία Κόρινθο, ενώ αποτέλεσε μία πανίσχυρη πόλη-κράτος και υπολογίσιμη ναυτική δύναμη. Θα περάσουμε τη γέφυρα Umbertino (που  τη συνδέει με την ηπειρωτική χώρα) για να βρεθούμε στο νησάκι της Ορτυγίας, που σύμφωνα με τον Όμηρο και την Οδύσσεια η Καλυψώ κρατούσε φυλακισμένο τον μυθικό βασιλιά της Ιθάκης. Θα δούμε τον καθεδρικό ναό των Συρακουσών αλλά και τους  αρχαιοελληνικούς ναούς της Αθηνάς, του Δία και του Απόλλωνα, ενώ στην υπέροχη τοπική αγορά μπορούμε να γευτούμε φρέσκα θαλασσινά, αλλά και τις ντόπιες σπεσιαλιτέ, όπως arancini (παναρισμένες κροκέτες ρυζιού) και canoli (το γνωστό μακρόστενο επιδόρπιο με φύλλα ζύμης, ρικότα και γλυκιά κρέμα). Θα επισκεφθούμε ακόμη το σημαντικότερο μετά την Επίδαυρο Αρχαίο Ελληνικό Θέατρο (Teatro Greco), που αποτελεί ένα από τα σημαντικότερα θέατρα της αρχαιότητας που διασώθηκαν, καθώς και το μεγαλύτερο της Σικελίας και μετά το ‘Αυτί του Διονύσου’. Επιστροφή στην Κατάνια. Για το βράδυ σας προτείνουμε να δοκιμάσετε «πάστα αλά νόρμα» της Σικελίας σε κάποια παραδοσιακή τρατορία ή  να γευτείτε μία γρανίτα όπως κάνουν οι Κατανοί.

**3η ημέρα: Ηφαίστειο της Αίτνα – Ταορμίνα**

Μετά το πρόγευμα θα έχουμε την ευκαιρία να δούμε από κοντά το υψηλότερο ενεργό ηφαίστειο της Ευρώπης με μία διαδρομή μέσα στο συνεχές μαύρο χρώμα της λάβας φτάνοντας στα 2000 μ. Αφού θαυμάσουμε την υπέροχη θέα στο Ιόνιο θα κατευθυνθούμε προς την Ταορμίνα, το Μαργαριτάρι του Ιονίου για τους Ιταλούς και αρχαία ελληνική αποικία των Ναξίων χτισμένη το 400 π.Χ.. Θα περιηγηθούμε στο Teatro Greco, το φημισμένο Αρχαίο Ελληνικό Θέατρο του 3ου π.Χ. αιώνα, το οποίο δεσπόζει σε μια πανέμορφη τοποθεσία και στη συνέχεια θα περπατήσουμε στην Corso Umberto, τον πιο κεντρικό πεζόδρομο της πόλης, που είναι γεμάτος με πολυτελείς μπουτίκ και αναγεννησιακά παλάτια. Θα απολαύσουμε  την πανοραµική θέα στην Αίτνα από την Piazza IX Aprile και θα επισκεφθούμε τον ροκοκό ναό του San Giuseppe στο κέντρο της πλατείας. Ακόμα θα δούμε τον Torre dell’Orologio (Πύργο του Ρολογιού), µε ιστορία που ανάγεται στο 12ο αιώνα και η περιήγηση θα καταλήξει στην Piazza del Duomo, µε τον Καθεδρικό Ναό του 13ου αιώνα και το χαρακτηριστικό  µπαρόκ σιντριβάνι. Επιστροφή στην Κατάνια αργά το απόγευμα.

**4η ημέρα: Κατάνια - Ακράγαντας (Κοιλάδα των Ναών) - Magna Grecia – Παλέρμο**

Μετά το πρωινό αναχωρούμε για την περίφημη Κοιλάδα των Ναών και τον Ακράγαντα (Αγκριτζέντο)  που ιδρύθηκε από αποίκους της Γέλας το 581 π.Χ. -οι οποίοι ήταν Έλληνες από την Κρήτη και τη Ρόδο και έναν αιώνα αργότερα ο πληθυσμός του είχε φτάσει τους 200 χιλιάδες κατοίκους. Ο Ακράγαντας ήταν μια από τις επιφανέστερες και πλούσια πόλεις της Μεγάλης Ελλάδας πατρίδα καλλιτεχνών, φιλοσόφων και σημαντικών ανδρών της ιστορίας. Θα έχουμε την ευκαιρία να ανακαλύψουμε ένα από τα πιο σημαντικά αρχαιολογικά μέρη της Μεσογείου με τα περισσότερα δείγματα της αρχαίας ελληνικής αρχιτεκτονικής να έχουν διατηρηθεί σχεδόν άθικτα μέχρι τις μέρες μας. Θα δούμε το ναούς του Ηρακλή, του Δία, της Ήρας, τον ναό των Διόσκουρων και τον Ναό της Ομόνοιας, τον μεγαλύτερο και καλύτερα διατηρημένο δωρικό ναός της Σικελίας. Η Κοιλάδα των Ναών από το 1997 αποτελεί πολιτιστικό μνημείο της Ουνέσκο και μάλιστα ο διεθνής Οργανισμός δανείστηκε το σχήμα του Ναού της Ομόνοιας για το λογότυπό του. Στη συνέχεια μέσα από μία πανέμορφη διαδρομή που θα σας θυμίσει την Πελοπόννησο, οδηγούμαστε στην βόρεια ακτογραμμή του νησιού με προορισμό  το Παλέρμο. Η μεγαλύτερη πόλη και πρωτεύουσα της Σικελίας, με μια ιστορία περίπου 3000 ετών, που έχει αφομοιώσει πλήθος πολιτιστικών στοιχείων από τους Φοίνικες, Έλληνες, Ρωμαίους, Άραβες Ισπανούς και άλλους κατακτητές της, μας περιμένει να την ανακαλύψουμε. Τακτοποίηση στο ξενοδοχείο και μετά ελεύθερος χρόνος για μια πρώτη περιήγηση στους δρόμους του ιστορικού κέντρου που θα σας επιτρέψει να πάρετε μια πρώτη γεύση της ατμόσφαιρας της πόλης. Διανυκτέρευση.

**5η ημέρα: Παλέρμο περιήγηση– Μονρεάλε**

Πρόγευμα και ακολουθεί η ξενάγηση στο Παλέρμο κατά τη διάρκεια της οποίας θα επισκεφθούμε το μεγαλοπρεπή Καθεδρικό Ναό με τους τάφους των Νορμανδών Βασιλέων και το σκήνωμα της πολιούχου Αγίας Ροζαλίας. Θα φτάσουμε στην όμορφη Piazza Pretoria με το Δημαρχείο. Πίσω από την πλατεία βρίσκεται η Fontana Pretoria ένα εντυπωσιακό σιντριβάνι που χαρακτηρίζεται από πολλά γυμνά αγάλματα σε φυσικό μέγεθος. Χτίστηκε στην Φλωρεντία το 1554 και μεταφέρθηκε στο Παλέρμο 20 χρόνια αργότερα. Τα αγάλματα απεικονίζουν τους θεούς του Ολύμπου από την ελληνική μυθολογία όπως τον Δία, τον Ποσειδώνα, τον Άρη κ.α. Ακόμα θα δούμε το Θέατρο Massimo Vittorio Emanuele, τη μεγαλύτερη όπερα της Ιταλίας στο κέντρο της πόλης που άνοιξε στις 6 Μαΐου του 1897,το  επιβλητικό Palazzo Comitini του 18ου αι. ένα από τα πιο όμορφα κτίρια του Παλέρμου, σε ύφος ύστερου μπαρόκ με πλούσιο διάκοσμο και θα καταλήξουμε στην παραλιακή λεωφόρο. Στη συνέχεια θα κατευθυνθούμε στο Μονρεάλε, για να θαυμάσουμε τον Καθεδρικό Ναό ένα από τα εντυπωσιακότερα μνημεία της Νορμανδικής Σικελίας. Ελεύθερος χρόνος και επιστροφή στο Παλέρμο, όπου σας προτείνοuμε να γευτείτε τα σπέσιαλ canolli από το μοναστήρι της Santa Caterina στο κέντρο του Παλέρμο, όπου φιλοξενεί ένα ζαχαροπλαστείο ή να πιείτε ένα Aperol στην πολύβουη Piazza Caracciolo. Διανυκτέρευση.

**6η ημέρα: Παλέρμο - Κεφαλού- αεροδρόμιο πτήση επιστροφής.**

Μετά το πρωινό αναχωρούμε για την Κεφαλού έναν από τους ομορφότερους καλοκαιρινούς προορισμούς της χώρας στις ακτές τη Τυρρηνικής Θάλασσας. Θα περπατήσουμε στα στενά σοκάκια ανάμεσα σε παμπάλαιες εκκλησίες και παραδοσιακά καταστήματα εξερευνώντας την πιο αυθεντική πλευρά της Σικελίας. Στη στάση μας στη Piazza Duomo στην καρδιά της πόλης μας εντυπωσιάζει ο επιβλητικός Καθεδρικός Ναός του Ρογήρου του Νορμανδού. Είναι Μνημείο Παγκόσμιας Κληρονομιάς της UNESCO και φιλοξενεί έναν από τους μεγαλύτερους και σημαντικότερους καλλιτεχνικούς θησαυρούς στη Σικελία, το Χριστό Παντοκράτορα, ένα  ψηφιδωτό που απεικονίζει τη μορφή του Χριστού και θεωρείται το παλαιότερο και πιο καλοδιατηρημένο σε ολόκληρο το νησί. Ελεύθερος χρόνος στους γραφικούς δρόμους του ιστορικού κέντρου και στη συνέχεια μεταφορά στο αεροδρόμιο για την πτήση της επιστροφής. Άφιξη στην πόλη μας με τις καλύτερες εντυπώσεις.

**\*στο 5ημερο πρόγραμμα δεν πραγματοποιείται η 3η ημέρα**

|  |  |  |  |  |  |  |
| --- | --- | --- | --- | --- | --- | --- |
| Ημ. | Αναχ. | Ξενοδοχείο/Τοποθεσία | Τιμή σεΔίκλινο/ΤρίκλινοNon ref/Κανονική τιμή | Τιμήπαιδιού έως12 ετώνNon ref/Κανονική τιμή | ΕπιβάρυνσηΜονοκλ.Non ref/Κανονική τιμή | Αερ. ΕταιρίαAegean Airlines |
| 6 | 31/7 | IL Principe Hotel 4\*ΚατάνιαMercure Palermo Centro 4\*Παλέρμο | 839/889 | 399/429 | 359 | Θες/νικη-Αθήνα 14.40-15.35Αθήνα-Κατάνια18.50-19.35Κατάνια-Αθήνα19.05-21.35Αθήνα-Θες/νίκη23.30-00.25  |
| 6 | 07/08 | Katane Palace 4\*ΚατάνιαMercure Palermo Centro 4\*Παλέρμο | 889/949 | 399/429 | 389 |
| 6 | 14/08 | Plaza Hotel 4\*ΚατάνιαMercure Palermo Centro 4\*Παλέρμο | 899/959 | 399/429 | 399 | Θες/νικη-Αθήνα 14.40-15.35Αθήνα-Κατάνια17.30-18.15Κατάνια-Αθήνα19.05-21.35Αθήνα-Θες/νίκη23.30-00.25 |
| 5 | 17/08 | Plaza Hotel 4\*ΚατάνιαMercure Palermo Centro 4\*Παλέρμο | 789/839 | 359/389 | 349 | Θες/νικη-Αθήνα 14.40-15.35Αθήνα-Κατάνια17.30-18.15Κατάνια-Αθήνα19.20-21.50Αθήνα-Θες/νίκη23.30-00.25 |

Περιλαμβάνονται:

* Αεροπορικά εισιτήρια για Κατάνια με την Aegean airlines
* Αποσκευές : 1 προσωπικό αντικείμενο (40x20x25cm) + 1 χειραποσκευή 8κ (55x40x20cm) ανά άτομο + 1 βαλίτσα 23 κιλών ανά άτομο
* Διαμονή για 4+5 διαν/σεις στα πολυτελή αναφερόμενα ξενοδοχεία 4\*
* Πρωινό καθημερινά
* Μεταφορές - περιηγήσεις με πολυτελές λεωφορείο σύμφωνα με το πρόγραμμα
* Συνοδός εκδρομής
* Ταξιδιωτική ασφάλιση

Δεν περιλαμβάνονται:

* Φόροι αεροδρομίου 165€ το άτομο
* Εισιτήρια εισόδων σε αξιοθέατα
* Δημοτικοί φόροι πόλεων
* Προαιρετική εκδρομή : 60ευρ

ΤΥΠΟΙ ΤΙΜΩΝ : η non-refundable ή αλλιώς μη επιστρέψιμη τιμή, σας εξασφαλίζει μια super έκπτωση, το συνολικό ποσό της εκδρομής εξοφλείται με την κράτησή σας και δεν υπάρχει δυνατότητα ακύρωσης ( Εξαιρείται η περίπτωση ακύρωσης λόγω πιστοποιημένης νόσησης Covid 19, καθώς έχουμε φροντίσει για αυτό ασφαλίζοντάς σας με ταξιδιωτική ασφάλιση και με καλύψεις έναντι του Covid-19 ). Ο δεύτερος τύπος τιμής - η κανονική τιμή, βασίζεται στους γενικούς όρους συμμετοχής.